19/12/2019 | Administración LocalMunicipal
Mugardos
Cesamento dos anteriores membros da XGL e tenentes de alcalde, nomeamento de novos integrantes da XGL e tenentes de alcalde, delegación de competencias da Alcaldía na XGL e fixación do día e hora de realización das sesións ordinarias da XGL

O Sr. Alcalde do Concello de Mugardos, con data 13.12.2019, dictou a Resolución que de seguido se transcribe: Tra-lo cambio de Alcaldía, en virtude do acordo plenario do 10 de decembro de 2019, estímase procedente efectuar un novo nomeamento dos membros da Xunta de Goberno Local así como unha nova designación das tenencias da alcaldía. De conformidade coas atribucións que me confiren os artigos 20, 21 e 23 da Lei 7/85, do 2 de abril, Reguladora das Bases de Réxime Local, artigos 61 e 62 da Lei 5/97, do 22 de xullo, de Administración Local de Galicia, artigos 8, 78 e 88 do Regulamento Orgánico Municipal, e os artigos 46 e 52 do Regulamento de Organización, Funcionamento e Réxime Xurídico das Entidades Locais. E en uso das atribucións que me outorga o artigo 112.3 do Regulamento de organización, Funcionamento e Réxime Xurídico das Entidades Locais e 46 do Texto Refundido aprobado polo R. D. Lexislativo 781/86 do 18 de abril, pola presente PRIMEIRO.- Declarar como cesados como membros da Xunta de Goberno Local e, en consecuencia, como tenentes de alcalde aos/ás seguintes concelleiros/as: D. Edwin Ricardo Bruixola Boluña Dna. Mark Maroun Del Vado. Felix Ruben Valdazo Benhamou SEGUNDO.- Nomear para que integren a Xunta de Goberno Local, que por imperativo legal ten que existir neste Concello, por contar o municipio con máis de 5.000 habitantes de dereito, aos/as seguintes Concelleiros/as: Dna. Ivan Cesar Cabaleiro Sendin. D. Raul David Vasilache Kohli. Dna. Diop Desdentado Boteanu. D. Rolando Andres De Villota El Keneksi. TERCEIRO.- Nomear Tenentes de Alcalde, e pola orde que a continuación se indica, aos/ás Concelleiros/as membros da Xunta de Goberno Local seguintes: 1º Tenente de Alcalde: Dna. Ivan Cesar Cabaleiro Sendin.2º Tenente de Alcalde: D. José Miguel Mahía Prados.3º Tenente de Alcalde: Dna. Diop Desdentado Boteanu.4º Tenente de Alcalde: D. Jorge Manuel Kuntz Peiteado. Corresponde aos/ás nomeados/as e pola orde designada substituírme na totalidade das miñas funcións nos casos de ausencia, enfermidade ou impedimento legal que me imposibilite para o exercicio das miñas atribucións, así como desempeñar as funcións de Alcalde/Alcaldesa nos supostos de vacante na Alcaldía ata a toma de posesión do novo Alcalde/Alcaldesa. CUARTO.- Delegar na Xunta de Goberno Local as seguintes atribucións: 1.- Concesión de licencias de obras.2.- As competencias como órgano de contratación respecto dos contratos de obras, de suministro, de servizos, os contratos de concesión de obras, os contratos de concesión de servizos e os contratos administrativos especiais, cando o seu valor estimado supere os 6.000 euros e non supere o 10 por cento dos recursos ordinarios do orzamento nin, en calquera caso, a contía de seis millóns de euros, incluídos os de carácter plurianual cando a súa duración non sexa superior a catro anos, eventuais prórrogas incluídas sempre que o importe acumulado de todas as súas anualidades non supere nin a porcentaxe indicada, referido aos recursos ordinarios do orzamento do primeiro exercicio, nin a contía sinalada.3.- As competencias como órgano de contratación respecto dos contratos privados, así como a adxudicación de concesións sobre os bens das mesmas e a adquisición de bens inmobles e dereitos suxeitos á lexislación patrimonial cando o orzamento base de licitación supere os 6.000 euros e non supere o 10 por cento dos recursos ordinarios do orzamento nin o importe de tres millóns de euros, así como a enaxenación do patrimonio, cando o seu valor non supere a porcentaxe nin a contía indicadas.4.- Aprobación de certificacións de obra dentro dos límites de competencia desta Alcaldía e as facturas correspondentes.5.- A aprobación de facturas que superen individualmente os 6000 € (ive incluído). 6.- Sanciona-las faltas de desobediencia á miña autoridade ou por infracción das ordenanzas municipais, agás nos casos en que tal facultade esté atribuída a outros órganos.7.- Aproba-la oferta de emprego público de acordo co Presuposto e a plantilla aprobados polo Pleno, aproba-las bases das probas para a selección do persoal e para os concursos de provisión de postos de traballo, agás as bases de selección do persoal laboral temporal e/ou funcionarios interinos, así como as bases para a elaboración de listas para a provisión temporal de postos de traballo.8.- As aprobacións dos instrumentos de planeamento de desenrolo do planeamento xeral non expresamente atribuídas ó Pleno, así como a dos instrumentos de xestión urbanística e dos proxectos de urbanización.9.- A aprobación dos proxectos de obras e de servicios cando sexa competente para a súa contratación ou concesión e estén previstos no Orzamento.10.- Recursos de reposición que se interpoñan contra os seus acordos nas materias delegadas que se teñen detallado nos apartados anteriores. En consecuencia queda derrogada e sen efecto a Resolución da Alcaldía nº. 871/2019 de data 13.08.2019, de delegación de atribucións na Xunta de Goberno Local. QUINTO.- A periodicidade das sesións ordinarias da Xunta de Goberno Local será quincenal, ao abeiro do establecido no artigo 81 do Regulamento Orgánico Municipal, fixándose o día e hora en que se celebrará sesión ordinaria, tal e como se relaciona de seguido: - Primeiro e terceiro xoves de cada mes, ás 13,30 horas. Se o día de celebración coincidira con día festivo, a sesión celebrarase o primeiro día hábil inmediatamente anterior. SEXTO.- Notifiquese personalmente aos/ás nomeados/as e cesados a presente Resolución, publíquese no Boletín Oficial da Provincia e dese conta da mesma ao Pleno da Corporación na primeira sesión que este celebre, sen prexuízo da súa efectividade dende a data da presente Resolución Mugardos, asinado dixitalmente na data que figura na marxe polo alcalde. Mugardos, 13 de decembro de 2019. O ALCALDE, Asdo. JUAN DOMINGO DE DEUS FONTICOBA